**BMA Valentine’s Day Event**

**(Safe Love)**

**Held in Bangkok on 14th February 2017 to raise awareness about HIV and safe sexual behaviors. The event was presided over by Bangkok Governor, H.E. Pol. Gen. Aswin Kwanmuang.**

**พิธีเปิดกิจกรรมรณรงค์รักอย่างปลอดภัยใส่ใจสุขภาพในวันวาเลนไทน์**

**(รักเป็น..รักปลอดภัย)**

**วันที่ 14 กุมภาพันธ์ 2560 เวลา 14.00 น.**

**ณ หอศิลปวัฒนธรรมกรุงเทพมหานคร เขตปทุมวัน กรุงเทพมหานคร**

**กิจกรรมวันวาเลนไทน์ “รักเป็น..รักปลอดภัย”**

**ณ หอศิลปวัฒนธรรมแห่งกรุงเทพมหานคร เขตปทุมวัน กรุงเทพมหานคร**

กรุงเทพมหานครคาดว่าปีพ.ศ. 2560 มีผู้ติดผู้ติดเชื้อเอชไอวี จำนวน 77,555 คน มีผู้ทราบว่าตนเองติดเชื้อและยังมีชีวิตอยู่จำนวน 59,118 คนซึ่งมีผู้ติดเชื้อเอชไอวีที่ได้รับยาต้านไวรัสจำนวน 48,269 คน นอกจากนี้พบผู้ติดเชื้อรายใหม่ปี 2560 จำนวน 2,201 คน ซึ่งกว่าร้อยละ 50 เกิดขึ้นในกลุ่มเยาวชนที่เป็นกลุ่มเป้าหมายหลัก

วันวาเลนไทน์เป็นอีกหนึ่งวันที่หลายๆคนส่งมอบความรักให้กันแต่สำหรับเยาวชนบางส่วนวันวาเลนไทน์เป็นวันที่มีความเสี่ยงต่อการมีเพศสัมพันธ์ที่ไม่ป้องกัน กรุงเทพมหานคร โดยสำนักอนามัย กองควบคุมโรคเอดส์วัณโรคและโรคติดต่อทางเพศสัมพันธ์เล็งเห็นความสำคัญในการป้องกันและแก้ไขปัญหาเอดส์และโรคติดต่อทางเพศสัมพันธ์ จึงกำหนดจัดกิจกรรมรณรงค์สร้างความตระหนักเรื่องเอดส์และโรคติดต่อทางเพศสัมพันธ์ เนื่องในวันวาเลนไทน์ ประจำปี 2560 กลุ่มเป้าหมายที่เป็นเยาวชน และคู่รักยุคใหม่ จำนวน 300 คน โดยมีวัตถุประสงค์ เพื่อเผยแพร่ข้อมูล ความรู้เรื่องเอดส์และโรคติดต่อทางเพศสัมพันธ์ที่ถูกต้อง รวมทั้งสร้างความตระหนักให้เกิดทัศนคติเชิงบวกต่อการมีเพศสัมพันธ์ที่ ภายใต้แนวคิด “รักเป็น รักปลอดภัย” ให้กลุ่มเยาวชน และคู่รักยุคใหม่เข้าใจ มีสติและรู้เท่าทัน ระหว่างสมดุลแห่งความรักและความสัมพันธ์ โดยสื่อสารผ่านช่องทางที่ร่วมสมัย เข้าถึงและสอดคล้องกับไลฟสไตล์ของคนรุ่นใหม่ จัดกิจกรรมวันที่ 14 กุมภาพันธ์ 2560 ณ หอศิลปวัฒนธรรมกรุงเทพมหานคร เขตปทุมวัน กทม. โดยมีรองผู้ว่าราชการกรุงเทพมหานคร นายทวีศักดิ์ เลิศประพันธ์ เป็นประธานในพิธีเปิด

กิจกรรมในงาน ประกอบด้วย

1.กิจกรรม TALKSHOW การบอกเล่าเคล็ดลับการดูแลความรัก “รักเป็น รักปลอดภัย” โดยพิธีกรและดาราที่มีชื่อเสียง

2.กิจกรรม LOVE FAIR การจัดบูทกิจกรรมความรู้ซึ่งประกอบด้วย 6 บูทกิจกรรมดังนี้

2.1 บูทให้ความรู้เรื่องถุงยางอนามัย

2.2 บูทให้ความรู้เรื่องยาต้านไวรัสป้องกันก่อนสัมผัส (PreP)

2.3 บูทให้ความรู้เรื่องท้องไม่พร้อม

2.4 บูทแนะนำห้อง Chat Room Lovecare Station

2.5 บูทตรวจเลือดหาการติดเชื้อHIV และโรคติดต่อทางเพศสัมพันธ์

2.6 บูทดูดวงความรัก

